Neuvoston direktiivi 65/1/ETY, annettu 14 päivänä joulukuuta 1964, yksityiskohtaisista säännöksistä palvelujen tarjoamisen vapauden toteuttamiseksi maataloudessa ja puutarhataloudessa



Virallinen lehti nro 001 , 08/01/1965 s. 0001 - 0006

Suomenk. erityispainos Alue 6 Nide 1 s. 0035

Tanskank. erityispainos: Sarja I Alue 1965-1966 s. 0003

Ruotsink. erityispainos Alue 6 Nide 1 s. 0035

Englannink. erityispainos: Sarja I Alue 1965-1966 s. 0003

Kreikank. erityispainos: Luku 06 Nide 1 s. 0052

Espanjank. erityispainos: Luku 06 Nide 1 s. 0057

Portugalink. erityispainos: Luku 06 Nide 1 s. 0057



NEUVOSTON DIREKTIIVI, annettu 14 päivänä joulukuuta 1964, yksityiskohtaisista säännöksistä palvelujen tarjoamisen vapauden toteuttamiseksi maataloudessa ja puutarhataloudessa (65/1/ETY) EUROOPAN TALOUSYHTEISÖN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 63 artiklan 2 ja 3 kohdan sekä 227 artiklan 2 kohdan, ottaa huomioon palvelujen tarjoamisen vapauden rajoitusten poistamiseksi (1) annetun yleisen toimintaohjelman ja erityisesti sen V osaston C jakson d kohdan, ottaa huomioon komission ehdotuksen, ottaa huomioon Euroopan parlamentin lausunnon (2), ottaa huomioon talous- ja sosiaalikomitean lausunnon (3), sekä katsoo, että yleinen toimintaohjelma sisältää erityisen aikataulun maa- ja puutarhataloutta koskevien rajoitusten poistamiseksi; tällaiset rajoitukset tulee poistaa ensimmäisen palveluryhmän osalta 31 joulukuuta 1963 mennessä, toisen palveluryhmän osalta siirtymäkauden toisen vaiheen loppuun mennessä ja muiden palvelujen osalta siirtymäkauden kolmannen vaiheen loppuun mennessä, tällaiset palvelut sekä vaikuttavat välittömästi maatalouden ja puutarhatalouden tuotantokustannuksiin että edistävät tekniikan kehitystä; siksi perustamissopimuksen 63 artiklan 3 kohdan ja yhteisen maatalouspolitiikan tavoitteiden mukaisesti tällaisten palvelujen vapauttaminen tulee saavuttaa mahdollisimman pian, tämän direktiivin alaan kuuluvan toiminnan sijoittautumisvapautta koskeva aikataulu on tehty ainoastaan siirtymäkauden (4) loppuun asti, lukuun ottamatta 2 päivänä huhtikuuta 1963 annetun neuvoston direktiivin alaan kuuluvia palkattuja maataloustyöntekijöitä (5); lisäksi palvelujen tarjoamisen vapaudesta seuraa, että mikäli palvelu suoritetaan palvelun vastaanottajan valtiossa, palveluja tarjoavaa henkilöä ei tule velvoittaa täyttämään vaatimuksia, jotka tuohon valtioon sijoittautuneiden henkilöiden on täytettävä, yksinomaan siitä syystä, että sijoittautuneiden henkilöiden toiminta on luonteeltaan vakiintunutta ja pysyvää, kuten asia voi tietyissä olosuhteissa joissakin jäsenvaltioissa olla kaupparekisteriin merkitsemisen tai tiettyjen ammatillisten tai elinkeinoalan järjestöjen jäsenyyden osalta, koska on olemassa ajoitusta ja järjestelyjä koskeva ero sijoittautumisvapauden ja palvelujen tarjoamisen vapauden välillä, tässä direktiivissä on tarpeen määritellä, mitä käsitteellä `palvelujen tarjoaminen` tarkoitetaan vastaanottajan kotimaassa suoritettujen palvelujen osalta ja tässä yhteydessä, antaa tälle käsitteelle laajin mahdollinen merkitys, palvelujen tarjoamisen vapaus veden keräämis-, keinokastelu- ja veden juoksuttamisrakennelmien rakentamisessa sekä maankuivaus- ja -parannustoimissa - tämän direktiivin soveltamisalaan kuuluvaan tiettyyn maa- ja puutarhatalouden toimintaan usein liittyviä toimintoja - tulee toteuttaa sijoittautumisvapauden ja palvelujen tarjoamisen vapauden toteuttamiseksi itsenäisten elinkeinonharjoittajien ISIC pääryhmiin 23-40 (teollisuus- ja pienteollisuus) kuuluvassa tuotanto- ja jalostusteollisuudessa 7 päivänä heinäkuuta 1964 annetun neuvoston direktiivin ja siirtymätoimenpiteitä itsenäisten elinkeinonharjoittajien toiminnoissa ISIC pääryhmiin 23-40 (teollisuus- ja pienteollisuus) kuuluvassa tuotanto- ja jalostusteollisuudessa samana päivänä annetun neuvoston direktiivin (6) mukaisesti sekä sen direktiivin mukaisesti, joka myöhemmin annetaan julkisista rakennusurakoista; yleisohjelman mukaisesti käsitellään myöhemmissä direktiiveissä metsänhoito ja -hakkuupalvelujen tarjoaminen ja palvelujen tarjoaminen tiettyjen itsenäisten ammattien osalta, jotka saattavat satunnaisesti liittyä maatalouteen, palveluja tarjoavan tai hänen nimissään toimivan henkilön mukana seuraavien palkattujen työntekijöiden asema tulee määräytymään perustamissopimuksen 48 ja 49 artiklan soveltamiseksi annettujen määräyksien mukaisesti, sijoittautumisvapautta ja palvelujen tarjoamisen vapautta nauttivien henkilöiden liikkumisen ja asumisen edellytyksistä on annettu kaksi neuvoston 25 päivänä helmikuuta 1964 antamaa direktiiviä (7), komission 8 päivänä marraskuuta 1962 jäsenvaltioille osoittama suositus (8), jonka mukaan "työkalut, välineet tai laitteet. . ., jotka tuodaan väliaikaisesti toisesta jäsenvaltiosta toiseen jäsenvaltioon käytettäväksi millaisen tahansa työn suorittamiseen siinä jäsenvaltiossa, johon ne tuodaan, tulisi sisällyttää väliaikaista maahantuontia koskevien säännösten alaan edellyttäen, etteivät ne jää jäsenvaltioon, johon ne tuodaan, kuutta kuukautta pidemmäksi ajaksi", on erityisen tärkeä maa- ja puutarhatalouden palvelujen tarjoamisen vapauden kannalta, ja lopuksi, palvelujen tarjoamisen vapautta maa- ja puutarhataloudessa tullaan helpottamaan, erityisesti teknisen avustamisen ja myrkyllisten tai muuten vaarallisten tuotteiden osalta, tutkintotodistusten, todistusten ja muiden muodollista pätevyyttä osoittavien asiakirjojen vastavuoroisella tunnustamisella ja tiettyjen kansallisten säännösten yhtenäistämisellä; tätä varten on annettava direktiivit, ON ANTANUT TÄMÄN DIREKTIIVIN: 1 artikla Jäsenvaltiot poistavat palvelujen tarjoamisen vapauden rajoitusten poistamiseksi annetun yleisen toimintaohjelman I osastossa tarkoitetuilta luonnollisilta henkilöiltä ja yhtiöltä tai liikkeiltä, jäljempänä `edunsaajat`, kyseisen toimintaohjelman III osastossa mainitut, 2 artiklassa määriteltyjen palvelujen tarjoamiseen vaikuttavat rajoitukset. 2 artikla 1. Tämän direktiivin säännöksiä sovelletaan yleisen toimintaohjelman V osaston C jaksossa d kohdassa esitettyihin maatalous- ja puutarhatalouspalveluihin, joita ovat: a) tekninen avustaminen; b) ruiskutus, rikkaruohojen ja tuholaisten torjunta; c) karsiminen; d) poiminta, pakkaus ja jakelu; e) kastelujärjestelmien käyttö; f) maatalouskoneiden vuokraus; g) maaperän viljely ja muokkaus; h) niitto, sadonkorjuu, puinti, paalaus ja kokoaminen joko mekaanisilla menetelmillä tai ilman; i) toiminta, jota ei ole lueteltu edellä. 2. Tässä direktiivissä käsitteellä `maatalous ja puutarhatalous` tarkoitetaan kaikkia YK:n toimialaluokituksen ryhmässä 011 mainittuja toimintoja (YK:n tilastotoimisto, Statistical Papers, Series M, N:o 4, Rev. 1, New York, 1958) ja erityisesti: a) yleismaanviljelyä mukaan lukien viininviljely, trooppisten tuotteiden kasvattamista, hedelmien, pähkinöiden, siemenien, vihannesten, kukkien ja koristekasvien viljelyä, myös kasvihuoneessa, mukaan lukien puutarhanhoito; b) karjan, siipikarjan, kanien, turkis- tai muiden eläinten kasvatusta, mehiläisten kasvatusta sekä lihan, maidon, villan, nahkojen ja turkisten, munien ja hunajan tuotantoa. 3. Yksityiskohtainen luettelo 1 kohdan kuhunkin otsakkeeseen sisältyvistä palveluista on tämän direktiivin liitteenä. 3 artikla 1. Palvelujen tarjoamisen vapauteen kuuluu tässä direktiivissä tarkoitettujen edunsaajien oikeus suorittaa erilaisia heidän toimintansa kannalta välttämättömiä valmistelevia toimenpiteitä muiden jäsenvaltoiden alueella kuin sen, johon he ovat sijoittautuneet, erityisesti asiakkaiden hankkimista mainostamalla, hankkimalla tilauksia ja tekemällä sopimuksia. 2. Tarjotessaan palveluja vastaanottajan maassa, edunsaajien toiminnan tulee olla tilapäisluonteista ilman, että se käsittäisi sijoittautumista kyseiseen maahan ja toimintaa tulee harjoittaa sen luonteeseen kuuluva aika, toiminnan keskuspaikan pysyessä kiinteästi toisessa jäsenvaltiossa. Palvelujen tarjoaja on kuitenkin oikeutettu vastaanottajavaltiossa hankkimaan, vuokraamaan, käyttämään tai hallitsemaan samoin edellytyksin kuin kyseisen maan omat kansalaiset mitä tahansa irtainta tai kiinteää omaisuutta, jota hän tarvitsee tarjoamiensa palvelujen suorittamiseksi edellyttäen, ettei kyseinen omaisuus kokonaisuutena muodosta sivuliikkeen tai edustuston muodossa kiinteää ja pysyvää toimipaikkaa. 3. Kun palveluja tarjotaan 2 kohdassa tarkoitetuin tavoin, voi se jäsenvaltio, jossa palveluja tarjotaan, jos kyseisten palvelujen tarjoaminen edellyttää henkilöiden liikkumista, vaatia palveluja tarjoavaa henkilöä esittämään asiakirjan tai muun todisteen päivämäärästä, josta alkaen hän on harjoittanut toimintaansa tuon valtion alueella. Mikäli kyseinen henkilö tarjoaa palveluja useille vastaanottajille, jokainen palvelu tai palveluryhmä on ilmoitettava erikseen. 4 artikla 1. Jos jonkin 2 artiklassa tarkoitetun toiminnan harjoittaminen tai niihin liittyvän oikeuden tai valtuuden nauttiminen edellyttää siinä jäsenmaassa, jossa palvelut suoritetaan, joko rekisteröintiä kaupparekisteriin tai jäsenyyttä toimialajärjestössä tai vastaavassa toimielimessä, ovat tässä direktiivissä tarkoitetut edunsaajat velvoitettuja täyttämään kyseisen edellytyksen ainoastaan, jos heidän tarjoamansa palvelu tai palvelujen sarja kestää yli 90 päivää kalenterivuoden aikana. 2. Jäsenvaltioiden on huolehdittava, että tässä direktiivissä tarkoitetuilla edunsaajilla on oikeus kirjoittautua edellä mainittuun rekisteriin tai liittyä ammatillisiin tai toimialajärjestöhin tavanomaisessa ajassa samoin edellytyksin ja oikeuksin kuin vastaanottajavaltion kansalaiset, ottaen huomioon tällaisten edunsaajien erityinen tilanne. 3. Tässä direktiivissä tarkoitettujen edunsaajien oikeuteen liittyä tällaisiin organisaatioihin ei välttämättä tule kuulua oikeutta tulla valituksi järjestön johtaviin tehtäviin. Luxemburgin suurherttuakunnassa "Chambre de commerce" -yhteisön jäsenyys ei anna edunsaajille oikeutta ottaa osaa järjestön hallintoelinten vaaliin. 5 artikla 1. Jäsenvaltioiden tulee erityisesti poistaa rajoitukset, jotka: a) estävät oikeudenhaltijoita tarjoamasta palveluja samoin edellytyksin ja oikeuksin kuin jäsenvaltion omat kansalaiset; b) hallinnollisista käytännöistä johtuen merkitsevät, että edunsaajien kohtelu on syrjivää omien kansalaisten kohteluun verrattuna. 2. Poistettaviin rajoituksiin tulee kuulua erityisesti seuraavilla tavoilla edunsaajien palvelujen tarjoamista estävät tai rajoittavat toimenpiteet: a) Saksan liittotasavallassa - vaatimus, että voidakseen henkilökohtaisesti harjoittaa kauppaa toisten henkilöiden liiketoimiin liittyvän asiakaspiirin kanssa, henkilön on pidettävä hallussaan liikkuvan kaupan harjoittajan lupakirjaa ("Reisegewerbekarte") ("Gewerbeordnung" 55d pykälä, 5 päivänä helmikuuta 1960 annettu toisinto; "Verordnung"-säädös annettu 30 marraskuuta 1960), - ehto, että tällaisen lupakirjan myöntämiseksi on taloudellinen välttämättömyys tutkittava ("Bedürfnisprüfung"); ja sen alueen rajoittaminen, jolla tällainen asiakirja on voimassa ("Gewerbeordnung" 55d pykälä, 5 päivänä helmikuuta 1960 annettu versio; "Verordnung"-säädös annettu 30 marraskuuta 1960), b) Belgiassa - velvollisuus pitää hallussaan "carte professionelle" -asiakirja ("Arrêté royal" N:o 62 annettu 16 päivänä marraskuuta 1939, "Arrêté ministériel" -säädös annettu 17 päivänä joulukuuta 1945 ja "Arrêté ministériel" -säädös annettu 11 maaliskuuta 1954), c) Ranskassa - velvollisuus pitää hallussaan "carte spécial d'étranger" -asiakirja ("Décret-loi" -säädös annettu 12 marraskuuta 1938, 8 päivänä lokakuuta 1940 annettu laki) ja - ehto, että saadakseen luvan keinosiemennyksen suorittamiseen, henkilön tulee olla Ranskan kansalainen ("Arrêté"-säädös annettu 24 huhtikuuta 1948, 17 artikla). 3. Jäsenvaltioiden on erityisesti huolehdittava, että: a) toimiessaan niiden alueella edunsaajat nauttivat samoja oikeuksia kuin maan omat kansalaiset: - laissa edellytettyjen erimuotoisten lainojen, tukien ja avustusten saamisessa, - tavanomaisten verohelpotusten saamisessa, erityisesti niiden, jotka liittyvät kyseisessä suoritettavassa palvelussa käytettävän moottoripolttoaineen hankkimiseen; b) edunsaajilla ammatillista toimintaa harjoittaessaan on samat oikeudet kuin niiden omilla kansalaisilla tehdä julkis- tai yksityisoikeuden alaan kuuluvia sopimuksia etenkin maatalouden rakenteen parannusohjelmien alaan kuuluvista työurakoista, mukaan lukien tässä yhteydessä annettujen urakkatarjousten tekeminen sekä urakan suorittaminen urakoitsijana tai aliurakoitsijana;c) kun niiden alueella voimassaolevien säännösten mukaan tietyn työn suorittamiseen halukkailta henkilöiltä vaaditaan erityisluvan hankkimista etenkin, milloin työn suorittamiseen liittyy myrkyllisten tai vaarallisten valmisteiden käyttöä, edunsaajilla on mahdollisuus anoa ja saada kyseinen lupa samoin edellytyksin kuin sen omat kansalaiset. 6 artikla 1. Jos jäsenvaltio vaatii omilta kansalaisiltaan jonkin 2 artiklassa tarkoitetun toiminnan harjoittamista varten todisteen hyvästä maineesta ja todisteen siitä, etteivät he aiemmin ole olleet konkurssissa, tai jommankumman näistä todistuksista, tuon valtion tulee hyväksyä edunsaajilta riittäväksi todisteeksi ote rikosrekisteristä tai, mikäli tällaista ei ole, sen valtion, josta asianomainen on peräisin tai josta hän tulee, toimivaltaisen oikeus- tai hallintoviranomaisen antama vastaava asiakirja, joka osoittaa näiden edellytysten tulevan täytetyksi. 2. Jos se valtio, josta edunsaaja on peräisin tai josta hän tulee, ei anna todistusta siitä, ettei asianomainen ole aiemmin ollut konkurssissa, sellaisen todistuksen sijasta voidaan antaa valaehtoinen ilmoitus, jonka asianomainen antaa toimivaltaiselle oikeus- tai hallintoviranomaiselle, notaarille tai toimivaltaiselle ammatilliselle toimielimelle siinä valtiossa, josta asianomainen on peräisin tai josta hän tulee. 3. Edellä 1 ja 2 kohdan mukaisesti annetut asiakirjat eivät niitä esitettäessä saa olla kolmea kuukautta vanhempia. 4. Jäsenvaltioiden on 7 artiklan 1 kohdan a alakohdassa asetetun määräajan kuluessa nimettävä ne viranomaiset ja toimielimet, jotka ovat toimivaltaisia antamaan edellä tarkoitettuja asiakirjoja sekä ilmoitettava ne välittömästi muille jäsenvaltioille ja komissiolle. 7 artikla 1. Jäsenvaltioiden on saatettava tämän direktiivin noudattamisen edellyttämät toimenpiteet voimaan seuraavien määräaikojen kuluessa: a) edellä 2 artiklan 1 kohdan a-h alakohtaan sisältyvät palvelut: kuuden kuukauden kuluessa direktiivin tiedoksi antamisesta; b) edellä 2 artiklan 1 kohdan i alakohtaan sisältyvät palvelut; siirtymiskauden kolmannen vaiheen ensimmäisen vuoden loppuun mennessä. 2. Jäsenvaltioiden on heti ilmoitettava komissiolle tällaisista toimenpiteistä. 8 artikla Tämä direktiivi on osoitettu kaikille jäsenvaltioille. Tehty Brysselissä 14 joulukuuta 1964. Neuvoston puolesta Puheenjohtaja K. SCHMÜCKER (1) EYVL N:o 2, 15.1.1962, s. 32/62 (2) EYVL N:o 109, 9.7.1964, s. 1739/64 (3) EYVL N:o 174, 4.11.1964, s. 2772/64 (4) Yleisohjelma sijoittautumisvapauden rajoitusten poistamiseksi (EYVL N:o 2, 15.1.1962, s. 36/62) IV osaston F jakson 6 kohta ja liite V, ryhmästä 012 (5) EYVL N:o 62, 20.4.1963, s. 1323/63 (6) EYVL N:o 117, 23.7.1964, s. 1880/64 ja s. 1863/64 (7) EYVL N:o 56, 4.4.1964, s. 845/64 ja s. 850/64 (8) EYVL N:o 125, 30.11.1962, s. 2767/62 LIITE 2 artiklan 1 kohdan a-i otsakkeiden alaan kuuluva toiminta a) `Tekninen avustaminen`: Neuvojen ja tietojen antaminen kaikilla maa- ja puutarhatalouden osa-alueilla joko yksilöllisesti tai yhteisesti, liittyen etenkin: - maa- ja puutarhatalouden tuotantomenetelmiin; - maa- ja puutarhataloustuotteiden valmistus-, käsittely- ja myyntimenetelmiin (tilakohtaisesti); - tuotantovälineiden hankintaan, asennukseen ja käyttöön; - pääomahyödykkeiden hankintaan, asennukseen ja käyttöön; - tilanpitoon ja töiden järjestelyyn, maatalouskirjanpitoon ja hallintoon yleisesti; - kotitalouteen; - henkilökunnan koulutukseen; - maatalouden yhteishankkeisiin (osuuskunnat), toimialakohtaiseen yhteistyöhön ja eri toimintatasojen yhdentymiseen; - maanparannukseen ja rakenteellisiin parannuksiin (esimerkiksi eroosion rajoittaminen, kuivatus ja keinokastelu, tilojen yhdistäminen, tilusten laajentaminen ja uudelleenjärjestely, pellonraivaus);b) `Ruiskutukset, rikkaruohojen ja tuholaisten torjunta`: Kaikki käsin tai mekaanisin keinoin suoritettu työ mukaan lukien ajoneuvot, vesialuksen ja lentokoneen, jonka tarkoituksena on estää tai tuhota fysikaalisella, kemiallisella tai biologisella käsittelyllä rikkaruohot ja kaikenlaiset kasvustolle, karjalle tai niiden tuotteille haitalliset tuhohyönteiset, joihin kuuluvat tuhohyönteiset maaperässä, vedessä, ilmassa ja rakennuksissa ja varastoiduissa tuotteissa; c) `Karsiminen`: Käsin tai mekaanisin menetelmin suoritettu puiden, pensaiden ja vastaavien kasvien (esimerkiksi viiniköynnökset ja koripajut) karsiminen; d) `Poiminta, pakkaus ja jakelu`: Käsin tai mekaanisin menetelmin suoritettu: - hedelmien, vihannesten ja muiden puutarhatuotteiden ja erikoiskasvien (esimerkiksi viinirypäleet, humalakasvit, tupakka, oliivit, kukkasipulit, lääketieteeseen tai maustamiseen tarkoitetut kasvit ja yrtit) korjuu; - tällaisten tuotteiden lajittelu, puhdistus, kuivaus, varastointi, pakkaaminen ja merkintä; e) !SP20!Kastelujärjestelmän toiminta`: Kaikki sellainen laitteiston käyttö, johon kuuluu veden suihkuttamista, kastelua ja muuta veden toimittamista maa- ja puutarhatalouden tuotantoon; f) `Maatalouskoneiden vuokralle antaminen`: Kaikenlaisten maataloudessa ja puutarhataloudessa ennen tuotantovaihetta, sen kuluessa tai jälkeen käytettävien työkalujen tai koneiden, sopimuspohjainen, vastikkeellinen, lyhyt tai pitkäaikainen saatavilla pito, mukaan lukien maatalouskäyttöön tarkoitetut traktorit ja perävaunut; g) `Maaperän viljely ja muokkaus`: Kaikki maanraivaukseen ja -parannukseen sekä viljelyyn ja muokkaukseen ennen kasvukautta, sen aikana tai jälkeen liittyvä käsin tai mekaanisin menetelmin suoritettu työ ja etenkin: - juurien poistaminen, joutomaan, kesantomaan tai laitumen kyntäminen, jankkuroiminen, pengerrys, tasoittaminen, kivien raivaaminen, ojittaminen; - kyntäminen, syväauraus ja jyrsiminen; - väkilannoitteen, lannoitteen ja kaikkien muunlaisten maanparannusaineiden levitys tai ruiskutus; - pintamaan valmistelu kylvämistä ja istuttamista varten; kylväminen ja istuttaminen; - kitkeminen, kuokkiminen, multaaminen, kumpuaminen; h) `Käsin tai mekaanisin menetelmin suoritettu niitto ja sadonkorjuu, puinti, paalaus ja kokoaminen`: Kaikki käsin tai mekaanisin keinoin suoritettu sadonkorjuuseen ja tilalla tapahtuvaan viljely- sekä laidunmaan tuotteiden käsittelyyn liittyvä työ (hedelmien, vihannesten ja puutarhatuotteiden sekä erikoiskasvien korjuu kuuluvat d kohtaan) ja erityisesti: - heinäkasvien (heinät ja viljakasvit), palkokasvien (palkohedelmät, virnat ja apilat) ja ristikukkaisten sadonkorjuu ja puinti (leikkuupuimurilla, paikanpäällä tai riihessä puinti); - juurikkaiden nosto ja kokoaminen, pellavan poiminta ja käsittely; - olkien leikkaaminen, kerääminen ja paalaus; - kaikki tuore-, väki- ja karkearehun valmistukseen ja säilytykseen liittyvä työ, kuten rehun leikkaaminen, hienontaminen ja kokoaminen, kuivaaminen pellolla, telineissä tai keinotekoisesti; kuivaaminen kuivurissa tai painorehun valmistaminen siiloissa; - kaikki paineilmalla tai mekaanisesti toimivilla hisseillä, lastaajilla ja lastinpurkajilla aikaansaadut toiminnat; - tällaisten tuotteiden lajittelu, puhdistus, kuivaus, varastointi, pakkaus ja nimilapuilla varustaminen; i) !SP20!Toiminta, jota ei ole lueteltu edellä`: Käsin tai mekaanisin menetelmin suoritetut maatalouden ja puutarhanhoidon muualla yksilöimättömät palvelut ja erityisesti: - karjankasvatukseen liittyvä työ, kuten keinosiemennys, lypsäminen, karjasuojien ja tallien puhdistus, lampaiden keritseminen; - tietyt erikoistyöt kuten kasvihuoneen ja kasvilavan hoito.